Anders Jahre
Anders Jahre var en norsk skibsreder og industrimand, som i 1930'erne moderniserede hvalfangsten ved at indrette hvalkogerier på fangstfartøjerne. Hvalolien blev forarbejdet på hans kemiske fabrikker.
I 1953 oprettede han Anders Jahres Fond til vitenskapens fremme ved gavebrev til Oslo Universitet. Fonden uddeler årligt en hovedpris og en juniorpris til nordiske lægevidenskabelige forskere, i 2015 hhv. 1 mio. norske kr. og 400.000 norske kr. Blandt prismodtagerne er Jens F. Rehfeld, Mads Melbye, Knud Lundbæk og Kristian Helin.